Samlingsstund for barn

I sosiale medier

# Elementer i samlingsstunden

1. Presentasjon av deg og seerne
2. Introduksjon
3. Spørsmålsrunde med bevegelser
4. Velkommen-sang
5. Lystenning
6. Lesestund (vi leser om påsken)
7. Konkurranse (tipp vekt på snøball)
8. Aktivitet (vi pynter påsketre)
9. Eksperiment (vi lager snø av maizennamel)
10. Bønn
11. Vi går på ski i hagen

# Mål for samlingene

* Barna skal få en opplevelse av å være sammen.
* De skal få synge, få tips om aktivitet, delta i lek.
* Vi leser om påsken fra boken Påskesvalene fra IKO-forlaget.

# Du trenger

* Noe å filme med.
* Påskeegg, gammel neglelakk, lunka vann.
* Tre lys og fyrstikker.
* Maizennamel, vann, ildfast form, noe å røre med.
* Ski og mel.
* Sanger og bønner.

Manus til hele åttende samlingsstund

I dokumentet er det lagt inn overskrifter for å holde oversikt – men samlingen «flyter» videre av seg selv.

# 1. Presentasjon

Velkommen til samlingsstund!

(Presenter dere med navn, alder og bosted)

Hva heter du?
Å, det var mange fine navn!
Du må gjerne få en voksen til å skrive en hilsen i kommentarfeltet under, så vet vi hvem som ser på.

# 2. Introduksjonsrunde om hvorfor vi har samlingsstund

I dag har vi pyntet et påsketre. Vi skal pynte litt nå også. Vil du være med?

# 3. Spørsmålsrunde med bevegelser

Vi stiller spørsmål, og så kan du svare ved å gjøre det vi sier.
(Her improviserer Matilda en del, så spørsmålene her avviker noe fra sendingen).

**Alle som liker sjokolade, si mmmm.**

**Alle som savner påskesnø, lag surt ansikt.**

**Alle som liker appelsin, lag en ball med hendene.**

**Alle som har påskesnø, si jippi.**

**Alle som er klar for å synge, klapp på lårene.**

4. Velkommen-sang

*Velkommen alle musikanter,*

*musikanter som er klare nå.*

*Alle musikanter som kan takten slå!*

*Klapp i hendene! (klapp i hendene)*

*Klapp med tennene (Klapp med tennene)*

*Hvor er knærne? (Slå på knærne)*

*Hvor er tærne? (Slå på tærne)*

# 5. Lystenning

På samlingsstund tenner vi tre lys og ber. Det kan du også gjøre, men da må du sette på pause og hente en voksen! Matilda kan ikke tenne lys selv!

Jeg ber først, og så kan dere gjenta:

Vi tenner et lys og ber for om at alle barn som ikke kan gå i barnehage og på skole, skal ha det godt.

Vi tenner et lys og takker Gud for at vi bor i et godt og trygt land.

Vi tenner et lys og ber for alle barn i resten av verden.

# 6. Lesestund

Nå i påsken skal vi lese litt fra boka Påskesvalene fra IKO-forlaget. Den handler om to... ja, riktig, to svaler.
Her er første gangen de ser Jesus: Da rei han inn i Jerusalem. Ja, det var det vi pratet om forrige gang – på palmesøndag.
Etterpå fikk de to svalene høre fortellinger om Jesus. Han hadde fått havet til å bli stille og en gang mettet han 5000 mennesker. Det var til og med noen smuler igjen til fuglene.
Og nå skal vi lese det som står på side 12 og 13.
(Det slutter med at Judas forlater måltidet).

Matilda: Han så skummel ut. Hva skulle han?
Karen: Det skal vi høre mer om når vi møtes igjen på fredag.

# 7. Konkurranse

Maurits pleier å lage konkurranse for oss. I dag skal du gjette vekten på denne snøballen som Maurits har hatt i fryseren i tre måneder.

# 8. Aktivitet

I dag skal vi pynte påskeegg med gammel, billig neglelakk.
Hell lunka (viktig!) vann i pappkopper. Drypp i litt neglelakk. Putt egget i vannet, og vips, så har det fått en fin farge. Nå kan vi pynte treet med eggene.

# 9. Eksperiment

Til dette eksperimentet trenger du et fat, maizenamel, vann og noe å røre med .
- Du skal ha dobbelt så stor mengde med maizenamel som vann.
- Bland det sammen (det er nok lurt å helle i litt og litt vann).

- Du vil kjenne at blandingen kan røres i når du rører forsiktig. Men med en gang du slår hardt på blandingen, blir den helt hard. Nesten som snø eller is!

# 10. Bønn

Dette er en hermebønn (se bevegelser i promoen)

Herre Jesus Kristus

Du står foran meg

Du er også bak meg

Du er på min høyre side

Du er på min venstre side

Du er over meg

Du er under meg
Og du er glad i meg

# 11. Overraskelse

Vi savner sånn å kunne gå på ski. Derfor har jeg en overraskelse til Matilda. Hun skal få gå på ski i hagen. Jeg går foran og strør ut mel gjennom en sil.

Bli med på skitur!
Vi sees fredag kl. 09.00! Hadet!